Draft:Jaber ali

জাবের আলি

কবি পরিচিতি জন্ম: ১৩৪৩ বঙ্গাব্দের ১২ই কার্তিক, নদীয়ার শেওড়াতলা গ্রামে। পিতা পাঞ্জাব আলি শেখ, মাতা জফুরা বিবি। বাল্যকালেই কাব্যচর্চা শুরু করেন এবং তরুণ বয়সে গৃহত্যাগ করে বৈষ্ণবকবি কুমুদরঞ্জনের শিষ্যত্ব নেন। সন্ন্যাসীজীবনে বীরভূমের প্রখ্যাত বাউলদের সংস্পর্শে আসেন। পরবর্তীকালে শ্রীনিকেতন শিল্পসদনে শিল্পশিক্ষা গ্রহণ করেন এবং পরীক্ষায় প্রথম স্থান অধিকার করেন। শান্তিনিকেতন থাকাকালীন সারস্বত ক্ষেত্রের বহু গুণীমানুষের অন্তরঙ্গ সান্নিধ্যে কবির ভাবনার জগৎ সমৃদ্ধ হয়। অন্নদাশঙ্কর রায়, সুধীরঞ্জন দাশ, প্রভাতকুমার মুখোপাধ্যায়, প্রভাতমোহন বন্দ্যোপাধ্যায়, সুধাকান্ত রায়চৌধুরী, অনিলকুমার চন্দ প্রমুখ বিভিন্ন সময়ে কবিকে অনুপ্রাণিত করেন। শিক্ষক গোলাম কিবরিয়া সাহেবের উৎসাহে, কঠিন দারিদ্রের মধ্যেও তিনি চালিয়ে যান নিরলস কাব্যসাধনা। ১৯৫৯ সালে বোলপুরে স্বদেশীমেলায় সাহিত্যিক তারাশঙ্কর বন্দ্যোপাধ্যায় নিজের গলার মালা পরিয়ে সংবর্ধিত করেন এই স্বভাবকবিকে। নদীয়া জেলার বড় আন্দুলিয়া লোকসেবা শিবিরে শিল্পশিক্ষক হিসেবে তাঁর কর্মজীবনের শুরু। এখানে প্রখ্যাত কবি বিজয়লাল চট্টোপাধ্যায়ের সস্নেহ সাহচার্য লাভ এই বাউলকবির জীবনে সযত্ন লালিত এক অভিজ্ঞতা। প্রথম কবিতা প্রকাশ কলকাতার 'কথাসাহিত্য' পত্রিকায় তারপর লিখেছেন গ্রাম ও শহরের খ্যাত-অখ্যাত বহু কাগজে শিবিরের সারদামণি ইলাকন্যা বিদ্যাপীঠ-এরপর শিক্ষকতা বড় আন্দুলিয়া বালিকা বিদ্যানিকেতনে। সেখান থেকেই অবসর গ্রহণ ১৯৯৯-এ কবির প্রয়াণ ২৫ কার্তিক ১৪১৮ প্রকাশিত গ্রন্থ: আলিঙ্গন, ছন্দে বিষাদ সিন্ধু উল্লেখযোগ্য সম্মাননা: দ্বিজেন্দ্র পুরস্কার ২০১১। একরাশ স্বপ্নিল প্রাণের আকাশ ছোঁয়ার ছাড়পত্র